На основу члана 33. Закона о раду („Службени гласник Републике Српске“, бр. 01/16, 66/18, 91/21, 119/21, 112/23, 39/24, 6/25 - Одлука Уставног суда Републике Српске и 119/21) послодавац \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Banja Luka, ЈИБ: \_\_\_\_\_\_\_\_\_\_\_\_\_\_\_\_, којег заступа директор \_\_\_\_\_\_\_\_\_\_\_\_\_\_\_\_\_\_ (у даљем тексту: послодавац) и радник \_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_, ЈМБГ: \_\_\_\_\_\_\_\_\_\_\_\_\_, са завршеном \_\_\_\_\_\_ (стручна спрема), (у даљем тексту: радник), закључују:

**УГОВОР О РАДУ**

**НА НЕОДРЕЂЕНО ВРИЈЕМЕ**

1. Овим уговором заснива се радни однос између послодавца и радника на неодређено вријеме.

Радник ступа на рад дана \_\_\_\_\_\_\_\_\_\_. године и распоређује се на радно мјесто, односно послове \_\_\_\_\_\_\_\_\_\_\_\_\_\_\_\_\_\_.

2. Радно вријеме радника износи 40 часова у радној седмици и утврђује се одлуком власника, у складу са захтјевима и потребама Послодавца.

3. За редован рад и просјечно остварене резултате рада радник остварује бруто плату у износу 2.327,87 конвертибилних марака мјесечно, односно нето плату у износу од 1.500,00 конвертибилних марака.

4. Плата прије опорезивања из тачке 3. овог уговора, у складу са законом и општим актима и уговором о раду, увећава се:

‒ 0,3% за сваку годину радног стажа радника,

‒ по основу прековременог рада,

‒ по основу рада на дан републичког празника, односно другог дана када се по Закону не ради,

‒ по основу ноћног рада,

‒ по основу приправности,

‒ по основу рада на радном мјесту са отежаним условима рада,

‒ по другим основама регулисаним Законом о раду Републике Српске.

5. По основу радног учинка, плата прије опорезивања из тачке 3. овог уговора може се увећати у складу са Законом о раду Републике Српске

6. Послодавац ће раднику плату исплаћивати мјесечно, а најкасније до 20-ог у мјесецу, односно краја текућег мјесеца за претходни мјесец, уколико плату исплаћује мјесечно.

7. Раднику или његовој породици припада помоћ у случају:

‒ смрти радника,

‒ смрти члана породице,

‒ наступања тешке инвалидности или дуготрајне болести радника

‒ у другим случајевима регулисаним Законом о раду Републике Српске.

8. Право на одморе, одсуства, заштиту на раду, заштиту права из радног односа и сва друга права по основу рада која нису посебно уређена овим уговором, радник остварује у складу са одредбама Закона о раду, других прописа, колективних уговора и општих аката послодавца, са којима је радник упознат приликом закључивања овог уговора.

9. Послодавац ће, у складу са Законом, радника пријавити на обавезне видове осигурања у Јединствени систем регистрације, контроле и наплате доприноса и раднику уручити копију пријаве.

10. Послодавац може раднику отказати овај уговор:

‒ ако не остварује резултате рада или нема потребна знања и способности за обављање послова на којима ради,

‒ ако је правоснажно осуђен за кривично дјело на раду или у вези са радом,

‒ ако усљед технолошких, економских или организационих промјена престане потреба за обављањем одређеног посла или дође до смањења обима посла, а послодавац не може раднику обезбиједити други посао,

‒ ако радник одбије закључење анекса уговора у смислу члана 170. став 1. т. 1) до 4) Закона о раду,

‒ ако се не врати на рад код послодавца у року од пет дана од дана истека рока мировања радног односа из члана 93. Закона о раду, односно неплаћеног одсуства из члана 92. Закона о раду,

‒ ако радник својом кривицом учини тежу повреду радне обавезе или дисциплине утврђену Законом о раду и колективним уговором.

У случајевима из става 1., 3. и 4. овог члана, радник има право на отказни рок у трајању од најмање 30 дана и отпремнину, у складу са Законом и колективним уговором.

11. Радник може послодавцу отказати овај уговор без обавезе навођења разлога. Отказ Уговора о раду радник доставља послодавцу у писаном облику, најкасније 15 дана прије дана који је радник навео као дан престанка радног односа.

Радник може отказати овај уговор због повреде обавеза од стране послодавца, које произлазе из Закона о раду, других прописа, општих аката и овог уговора. У том случају отказ се послодавцу може доставити најкасније један дан прије дана који је радник навео као дан престанка радног односа.

12. Послодавац може раднику понудити измјену садржаја овог уговора (анекс уговора) у случајевима прописаним Законом о раду.

13. У случају да се након закључења овог уговора закључи колективни уговор код послодавца, односно његове измјене и допуне, или се на послодавца прошири примјена Општег или посебног колективног уговора, којима су прописана повољнија права по основу рада или њихов обим у односу на одредбе овог уговора, на међусобна права и обавезе радника и послодавца ће се примјењивати одредбе које су повољније за радника.

14. Овај уговор је закључен дана \_\_\_\_\_\_\_\_\_\_\_\_ године у Бањoj Луци.

15. Један примјерак Уговора уручен је раднику прије ступања радника на рад.

Уговорне стране

Радник За послодавца